cyanic-selkie/wikianc huggingface dataset:
Eliteserien i fotball for menn 2021
Terminliste
Terminlisten for Eliteserien 2021 ble annonsert den 20. januar 2021. 11. mars 2021 ble det annonsert at seriestart ble utsatt til første helgen i mai. 1. april kom kampoppsettet for de ti første rundene, og 14. april kom hovedterminlisten for menn 2021.
1. serierunde
'''Søndag 9. mai''' '''Onsdag 21. juli'''
2. serierunde
'''Onsdag 12. mai''' '''Torsdag 13. mai''' '''Onsdag 28. juli'''
3. serierunde
'''Søndag 16. mai''' '''Onsdag 19. mai'''
4. serierunde
'''Mandag 24. mai'''
5. serierunde
'''Torsdag 27. mai'''
7. serierunde
'''Lørdag 12. juni''' '''Søndag 13. juni''' '''Mandag 14. juni'''
8. serierunde
'''Lørdag 19. juni''' '''Søndag 20. juni'''
10. serierunde
'''Onsdag 30. juni''' '''Torsdag 1. juli'''
11. serierunde
'''Lørdag 3. juli''' '''Søndag 4. juli''' '''Mandag 5. juli'''
12. serierunde
'''Søndag 27. juni''' '''Lørdag 10. juli''' '''Søndag 11. juli'''
13. serierunde
'''Lørdag 17. juli''' '''Søndag 18. juli'''
14. serierunde
'''Torsdag 20. mai''' '''Onsdag 16. juni''' '''Søndag 8. august'''
15. serierunde
'''Lørdag 14. august''' '''Søndag 15. august'''
16. serierunde
'''Onsdag 16. juni''' '''Lørdag 21. august''' '''Søndag 22. august'''
17. serierunde
'''Lørdag 28. august''' '''Søndag 29. august'''
18. serierunde
'''Lørdag 11. september''' '''Søndag 12. september'''
19. serierunde
'''Lørdag 18. september''' '''Søndag 19. september''' '''Onsdag 29. september'''
21. serierunde
'''Lørdag 2. oktober''' '''Søndag 3. oktober'''
22. serierunde
'''Lørdag 16. oktober''' '''Søndag 17. oktober'''
26. serierunde
'''Lørdag 6. november''' '''Søndag 7. november'''
27. serierunde
'''Lørdag 20. november''' '''Søndag 21. november'''
28. serierunde
'''Lørdag 27. november''' '''Søndag 28. november'''
29. serierunde
'''Søndag 5. desember'''
30. serierunde
'''Søndag 12. desember'''
Ioan Popa
Ioan Popa (født 22. april 1953, død 3. august 2017) var en rumensk fekter.
Han deltok i Sommer-OL 1980, der han ble nummer 4.
Eileen Davidson
Eileen Davidson (født 15. juni 1959 i Artesia i California) er en amerikansk skuespiller, hovedsakelig kjent fra såpeoperaer.
Davidson ble for alvor et kjent fjes da hun spilte den ledende rollen som «Ashley Carlton» i The Young and the Restless fra 1982 til 1989. Senere spilte hun i Santa Barbara, før hun ble skrevet inn i legendariske Days of our lives, i Norge kjent som I gode og onde dager. Her spilte hun rollen som «Kristen Blake» fra 1993 til 1998, og senere også fire andre karakterer som lignet på «Kristen». Etter å ha forlatt serien gikk hun tilbake til The Young and the Restless, men i 2007 fikk hun sparken av Lynn Marie Latham. Rolefiguren hun spilte i Y&R ble overført til Glamour (The Bold and the Beautiful). Davidson har vært gift tre ganger, og er nå gift med skuespilleren Vince Van Patten.
Jazmin Grace Rotolo
Jazmin Grace Rotolo, også kjent som Jazmin Grace Grimaldi (født 4. mars 1992 i Palm Springs i California) er datter av fyrst Albert II av Monaco og den amerikanske servitrisen Tamara Rotolo. Hun er født utenfor ekteskap, og har derfor verken prinsessetittel eller arverett til den monegaskiske tronen. Hun vil derimot ha arverett til fyrstens personlige formue. Fyrsten offentliggjorde farskapet 1. juni 2006.
Darron Gibson
Darron Gibson (født 25. oktober 1987) er en irsk fotballspiller som fra februar 2020 spiller for Salford City i League Two i England
Han er midtbanespiller og kom til Manchester United som junior. Han spiller også for s U19-landslag. I 2005 bestemte han seg for å ikke spille for landet han tidligere hadde representert, Nord-Irland. Han ville heller få sin «drøm oppfylt» ved å representere Irland på internasjonalt nivå.
Den 28. oktober 2005 fikk han sin første kamp på a-laget da United spilte en Ligacup-kamp. Han er tidligere elev ved St. Columb's College i Derry.
Gibson blir sett på som en sterk og atletisk midtbanespiller som både kan angripe og forsvare. I mai 2006 ble han kåret til årets unge spiller i Manchester United.
I oktober 2007 ble Gibson utlånt til Wolves, og var der resten av sesongen.
I januar 2012 signerte Gibson en fire og et halv års kontrakt med Everton. Han skårte sitt første mål for Everton mot Manchester City 31. januar 2012. Målet førte til at Manchester United sto likt med antall poeng med Manchester City, Alex Ferguson uttalte at det hele var en del av planen hans, som i referanse til at Gibson ble solgt fra Manchester United til Everton.
I Januar 2012 signerte Gibson for Everton, hvor han spilte frem til 2017 og skåret 2 mål.
I Januar 2017 ble han signert av Sunderland. I Sunderland skåret Gibson ingen mål på 30 kamper før han signerte for Wigan Athletic med en fri overgang i august 2018. Der spilte han ut sesongen til kontrakten hans gikk ut 1. juni 2019.
I et halvt år var Gibson kontraktløs, til han i januar 2020 ble signert av Salford City som spiller i League Two. Den fjerde høyeste divisjonen i England.
Karriere som spiller (alle turneringer)
Per 4. desember 2013
Johan Djourou
Johan Agwawandre Djourou (født 18. januar 1987) er en sveitsisk tidligere fotballspiller.
Djourou spilte i den sveitsiske fotballklubben Etoile Carouge FC før han ble Arsenal-spiller den 1. august 2003. Han spiller midtforsvar, men kan også brukes som defensiv midtbane. Djourou debuterte for Arsenal i 2004 mot Manchester City FC i 3. runde i Ligacupen. Denne kampen vant Arsenal 2–1. Han er også.
Den 2. april 2014 meldte han permanent overgang fra Arsenal FC til Hamburg, hvor han skrev under på en toårskontrakt.
Landslaget
Han ble tatt ut i EM-tropp til EM i Frankrike 2016.
766 Moguntia
766 Moguntia er en hovedbelteasteroide og et medlem av asteroidefamilien Eos. Den ble oppdaga den 29. september 1913 av Franz Kaiser fra Landessternwarte Heidelberg-Königstuhl i Heidelberg. Moguntia er et latinsk navn for Mainz, der Kaiser underviste ved universitetet.
Kjetil Hasund
Kjetil Hasund (født 5. mai 1942) er en tidligere norsk fotballspiller for Hødd, der han som angrepsspiller hadde 646 kamper og 460 scoringer, derav 93 kamper og 47 scoringer i øverste divisjon (1966–72). Han ble klubbens første representant for Norges herrelandslag i fotball og scoret tre ganger i 16 kamper (1966–71). Under førstegangstjenesten (1962) spilte han fem kamper for en av landets ledende klubber, Steinkjer FK. Han er bror til Hallbjørn Hasund, far til Geir Hasund og har jobbet som bankmann i Sunnmøre Kreditbank, samt representert Høyre i lokalpolitikken.
Frøydis Haavardsholm
Frøydis Haavardsholm (født 1. april 1896 i Tromsø, død 3. oktober 1984 i Oslo) var en norsk billedkunstner og bokillustratør.
Hun står bak glassmalerier i en rekke norske kirker, bl.a. i Asker kirke, Nordstrand kirke, Nikolaikirken på Gran, Østre Aker kirke og Trefoldighetskirken (Oslo).
Som bokillustratør illustrerte hun diktsyklusen Jonsok-natt av Hans Henrik Holm, utgitt i 1933, og i årene 1918–1926 illustrerte hun alle de liturgiske bøkene til Den norske kirke.
«U 864»
«U 864» var en tysk undervannsbåt av Typ IXD2-klassen. Hun ble påbegynt den 15. oktober 1942 ved Deutsche Schiff und Maschinenbau i Bremen og var operativ fra 9. desember 1943. Ubåten lykkes aldri å senke noe alliert fartøy.
Operasjon Caesar
I andre verdenskrigs siste måneder la «U 864» ut på et tokt («Oppdrag Caesar») for å frakte krigsmateriale, blant annet prototyper av jetmotorer, fra Tyskland til Japan for bruk i krigen mot USA. Lasten besto av deler til, og tegninger av, tyske Messerschmitt-fly og 1 875 flasker (65 tonn) med kvikksølv som skulle brukes til våpenproduksjon. Det er mulig at lasten også inneholdt hemmelige tegninger til jetmotorer, raketter og ny våpentyper. To japanske ingeniører som hadde vært på opplæring i Tyskland skulle også være med. Båten ble utrustet for langfart og 18 av 22 torpedoer ble tatt ut for å gi plass til godset. «U 864» forlot Kiel i Tyskland 5. desember 1944 og ankom Horten i Norge fire dager senere, grunnet tekniske problemer med en snorkelmast. På vei videre mot Bergen traff hun et skjær og måtte innom Farsund for reparasjoner. Radiosignaler fra ubåten ble fanget opp av britene og «U 864»s oppdrag og rute ble avslørt. Hun ankom Bergen 5. januar 1945, hvor hun fikk mindre skader 12. januar etter britisk bombeangrep på ubåtanlegget på Laksevåg.
Den 9. februar 1945 ventet den britiske ubåten HMS «Venturer» på «U 864» utenfor Vestlandskysten og skjøt den i senk, med tap av hele mannskapet på 73 personer. Båten brakk i to deler og sank på 150 meter dyp. Dette var første kjente tilfelle hvor en neddykket ubåt har blitt senket av en annen neddykket ubåt. Da ubåten forlot Bergen ble det oppdaget ulyder fra propellakslingen (muligens som resultat av sabotasje ved verftet på Laksevåg) og ulyden gjorde det enklere å spore ubåten.
Gjenoppdagelse
Ut fra arkivmateriale har man funnet ut at ubåten hadde 67 t flytende kvikksølv ombord, lagret i 1 875 stålflasker. I tillegg var båten lastet med 27 torpedoer, hver med 265 kg eksplosiver, en rekke miner og 10,5 cm granater.
Heving eller tildekking
Det er noe usikkerhet rundt tilstanden til stålbeholderne som kvikksølvet oppbevares i. Kystverket tok opp to flasker til undersøkelse i 2006 og 2007. Det 5 mm tykke stålet hadde i enkelte områder korrodert ned til mindre enn 1 mm. Man har målt forhøyede nivåer av kvikksølv i fisk og det er fiskeforbud i et område på 30 000 m² i havet utenfor Fedje.
Det arbeides med ulike alternativer for å minske risikoen for forurensning fra ubåten. Man har diskutert å heve ubåten eller å tildekke den. Like før jul i 2006 anbefalte Kystverket tildekking av vraket. Planen var å innkapsle vrakdelene og sedimentene rundt i en form for absorberende sand, med et armeringslag på toppen. Det ble protester blant innbyggerne på Fedje og Kystverket fikk frem til april 2007 i oppdrag å utrede muligheten for å heve ubåten.
Kystverket kom med sin rapport i november 2008. Til forskjell fra den forrige rapporten konkluderer de der med at det er teknisk mulig å heve ubåten. Basert på en sikkerhetsvurdering fra Veritas som konkludere med at det sikreste for miljøet i det lange løp, var heving av vrak og last, anbefalte Kystverket likevel å dekke til ubåten. Ser man bort fra muligheten for uforutsette hendelser vil dette, ifølge rapporten, sikre mot større kvikksølvlekkasjer i ca. 3 400 år. I samme rapport sier NIVA at dette var en regnefeil. <
Etter at Kystverkets rapport ble fremlagt ble det avventet politisk behandling i Stortinget. Meningene i Stortinget var delt i saken. Samtidig hadde både miljøorganisasjoner, lokalpolitikere og toneangivende medier på vestlandet engasjert seg sterkt for hevingsalternativet.
29. januar 2009 kunngjorde fiskeri- og kystminister Helga Pedersen at «U 864» skal heves. Heveoperasjonen var planlagt å starte sommeren 2009, og var beregnet til å ta om lag 2 måneder og koste over 1 milliard kroner (2009). Kurt Oddekalv i Norges Miljøvernforbund, mente at dette var en svært viktig seier for miljøet.
Fiskeriminister Lisbeth Berg-Hansen slo fast i Stortingets spørretime onsdag 26. mai 2010 at ubåten skal heves, noe statsminister Jens Stoltenberg også uttalte 19. mai samme år.
Senest i januar 2013 bekreftet Lisbeth Berg-Hansen i Stortinget at det ikke forelå noen tidsplan for hva som skal skje med vraket.
Ved fremlegging av forslag til Statsbudsjett 2019, bevilges 30 millioner til forberedelse for tildekking av «U 864» og forurenset sjøbunn. Heving av last (alternativ 3) er tatt ut som mulig miljøtiltak for «U 864».
Heving eller dekking
Regjeringen Solberg satte i oktober 2020 ned et utvalg som skulle utrede hva som burde gjøres med vraket. Rapporten skulle opprinnelig leveres 1. november 2021, men fristen har blitt utsatt til 1. juni 2022. Årsaken er at utvalget blant annet vil vurdere ubåtvraket og grunnforholdene bedre.
I begynnelsen av 2022 vil forskningsskipet MS «H.U. Sverdrup II» kartlegge hvor kvikksølvet befinner seg i og rundt ubåten.
Pillbox
Pillbox  er en liten bunker som er delvis nedsenket i bakken, normalt med et skyteskår. Navnet oppsto antakelig fra likhet med de sylindriske og sekskantede boksene som medisinpillerble solgt i.
Etymologi
Pillboxer kan være en del av grøfter som danner en sammenhengende forsvarslinje med andre pillboxes som dekker hverandre (et forsvar i dybden), eller de kan være satt til å vokte strategiske strukturer, som for eksempel broer og brygger.
Den franske Maginot-Linjen som ble bygget mellom verdenskrigene besto av en massiv bunker og en serie tunneler som for det meste lå under bakken. Unntaket var støpte blokkhus, og kanontårn som ble plassert over bakken.
Under Abyssiner-krisen i 1936 og i andre verdenskrig bygde britene om lag 200 pillboxer på øya Malta som forsvar i tilfelle av en italiensk invasjon. Mindre enn hundre eksisterer fortsatt og de fleste befinner seg på den nordøstlige delen av øya. Noen av dem er blitt restaurert og er ivaretatt, men mange andre ble revet.
I Tsjekkoslovakia ble bygget slike bunkre bygget ved den grensen før verdenskrigen til forsvar mot et tysk angrep. Ingen av dem ble brukt mot fienden under den tyske invasjonen, men noen kom i bruk mot de fremrykkende sovjetiske styrker i 1945. Japanerne brukte også pillboxes i sine festningsanlegg under slaget om Iwo Jima.
Betegnelsen pillbox ble også brukt om «båsen» ytterst på bruvingen på handelsskip under andre verdenskrig hvor Oerlikonkanonen eller et antiluftskyts var plassert
En sjømanns brud
«En sjømanns brud» er en vise fra 1951. Den er skrevet av Arne Svendsen med melodi av Kolbjørn Svendsen.
Minnemedaljen for Kong Frederik VIIIs 100-årsdag
Minnemedaljen for Kong Frederik VIIIs 100-årsdag var en dansk kongelig medalje innstiftet til minne om hundreåret for kong Frederik VIIIs fødsel. Den ble feiret ved en minnegudstjeneste i Roskilde domkirke i 3. juni 1943. Minnemedaljen ble innstiftet av kong Christian X ved kongelig reskript av 29. april 1943.
En sjømanns brud
Første verselinje lyder: «En sjømanns brud, kan lignes med en yacht, på første reis så feiendes og flott...»
Minnemedaljen for Kong Frederik VIIIs 100-årsdag
Utforming
Medaljen er opphengt i et bånd ved en kongekrone. Medaljebåndet er rødt med hvitt kors, en variant av dannebrogskorset, og er utstyrt med en båndspenne med innskriften «1843 – 3 Juni – 1943».
Tildeling
Medaljen ble tildelt i forbindelse med minnegudstjenesten i Roskilde domkirke, der medlemmer av kongefamilien og de som hadde vært i Frederik VIIIs tjeneste var til stede. Til sammen 79 personer i kongens tjeneste ble dekorert med Minnemedaljen for Kong Frederik VIIIs 100-årsdag. Den ble også tildelt medlemmer av det danske kongehus, det norske og svenske kongehus, og huset Schaumburg-Lippe, til sammen 23 personer.
Norske innehavere
Kong Haakon VII, kronprins Olav V og kronprinsesse Märtha ble tildelt Minnemedaljen for Kong Frederik VIIIs 100-årsdag. På grunn av kongehusets eksil under den andre verdenskrig, ble medaljene først utdelt 25. september 1945.
Vinux
Vinux er en Linux-distribusjon som er basert på Ubuntu. Den er laget spesielt for blinde og svaksynte brukere. Den sørger for to skjermlesere, to helskjerms skjermforstørrelser, global font-størrelse og fasiliteter for farge-fasiliteter. Systemet støtter også USB-baserte leselister.
Vinux ble opprinnelig utviklet i 2008. Siste versjon er 5.0 fra 5. november 2015.
Lille Viggo
«Lille Viggo» er en skillingsvise fra 1800-tallet, skrevet av H.C. Andersen. Han har skrevet flere skillingsviser som er kjent i Norge, blant annet «Moder, jeg er trett» og «Ved moderens båre». «Lille Viggo» er spilt inn på platen Frem fra Glemselen kap.15 med Helge Borglund.
Loppeurtslekta
Loppeurtslekta (Pulicaria) er ei slekt i kurvplantefamilien.
Loppeurtslekta har 63 arter ifølge Global Compositae Database, men andre kilder oppgir et høyere antall. Slekta er utbredt i Eurasia og Afrika. De østlige Kanariøyene har to endemiske arter. I Nord-Europa forekommer strandloppeurt (P. dysenterica) og loppeurt (P. vulgaris). Ingen av artene finnes naturlig i Norge, men strandloppeurt er funnet noen ganger som et tilfeldig ugras.
Disse plantene dufter ofte sterkt, og de inneholder eteriske oljer som dreper insekter, sopp og bakterier. Både det norske og det vitenskapelige navnet viser til at de er blitt brukt til å bekjempe lopper.
Helluodema
Helluodema er en slekt av biller i familiegruppen løpebiller.
Utseende
Middelsstore, lange og slanke, litt flate, blanke, mørkbrunlige løpebiller. Kjevene er ikke påfallende forstørrede. Fasettøynene er forholdsvis små, antennene tynne. Pronotum er hjerteformet. Dekkvingene er jevnbrede med fine punktstriper. De har velutviklede flygevinger.
Utbredelse og økologi
Slekten er utbredt i Australia og Ny-Guinea.
Jean Behra
Jean Behra (født 16. februar 1921 i Nice, Frankrike, død 1. august 1959 i Berlin, Tyskland) var en fransk Formel 1-fører som kjørte for Gordini, Maserati, BRM, Ferrari og Porsche. Selv om han aldri vant et løp i Formel 1-mesterskapet så vant han en rekke løp utenom verdensmesterskapet.
Karriere
I gikk han til slutt over til Maserati, men i konkurranse mot det mektige Mercedes-teamet med Juan Manuel Fangio og Stirling Moss var muligheten for seire liten. Da Mercedes året etter trakk seg fra racing etter katastrofen på Le Mans i 1955 ble Moss hyret av Maserati, og Behra måtte være hans andrefører i. Da Moss gikk til Vanwall i trodde Behra at han skulle få sjansen som førstefører, men så dukket Fangio opp i Maserati og ble verdensmester. Behra hadde dog suksess i sportsvognsracing og vant i 1957 12-timersløpet på Sebring. I gikk han til BRM men bilen viste seg upålitelig. Han gjorde det dog bra for Porsche i sportsvognsracing og bakkeløp. I gikk han til Ferrari, som partner med Tony Brooks. Men etter at han måtte bryte Frankrikes Grand Prix på Reims-Gueux havnet han i en krangel med teamsjefen Romolo Tavoni og endte opp med å slå til han. Behra fikk sparken fra Ferrari.
Dødsfall
Selv om han var sparket fra Ferrari var Behra fremdeles ansatt hos Porsche, og han dro til Berlin for å delta i Tysklands Grand Prix på AVUS-banen i en Behra-Porsche. Dagen før Grand Prix-løpet deltok han i et løp for sportsbiler på samme bane i sin Porsche RSK. Løpet gikk i kraftig regnvær og Behra mistet kontrollen over bilen og krasjet over toppen av den beryktede bankingen på AVUS-banen. Han ble kastet ut av bilen, traff en flaggstang og rullet ned bakken bak banen. Han pådro seg et kraftig brudd på hodeskallen og hadde også knekt de fleste ribbeina. En lege som kom til stedet like etter konkluderte med at sammenstøtet hadde drept Behra umiddelbart.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Noter til tabellen:
Your Highness
Your Highness er en amerikansk fantasyfilm/komedie fra 2011. Filmen er regissert av David Gordon Green, skrevet av Danny McBride og Ben Best, og har McBride, James Franco, Natalie Portman og Zooey Deschanel i hovedrollene.
Handling
Prinsene Thadeous (Danny McBride) og Fabious (James Franco) er brødre - men der stopper også likheten. Mens Fabious er den typiske helten med et godt hjerte, stort mot og fantastiske nærkampegenskaper, er Thadeous mer av en latsabb som aldri gidder å gjøre noe, og som setter pris på en grov vits. Men når Fabious' brud Belladonna (Zooey Deschanel) blir kidnappet av den onde trollmannen Leezar (Justin Theroux), må Fabious og Thadeous i aksjon, sistnevnte mest på grunn av at han må. På veien finner de også den stridslystne og seksuelt pågående krigeren Isabel (Natalie Portman), som Thadeous umiddelbart faller for, men som også har en agenda for seg selv.
Chirostirca
Chirostirca er en slekt av fjærvinger som noen av de aller minste billene.
Levevis
Fjærvinger finnes ofte i tilknytning til ulike slags råtnende materiale, som løvstrø, kompost og møkk. Slekten Acrotrichis er ofte svært tallrik på skogbunnen mellom løvstrø og mose.
Systematisk inndeling
Navnet er et anagram av Acrotrichis.
Kilder
Hall, W.E. 1995. Ptiliidae, Featherwing beetles i Tree of life.
Cynthia Jean Gillig-Stone
Valley ble kåret til Miss Exotic Big Bust i 2000 og hun vant også flere andre prestisjetunge skjønnhetskonkurranser. Gillig-Stone gjorde flere gjesteopptredener på TV-programmer som f.eks. The Jerry Springer Show, The Maury Show, The Howard Stern Show, MANswers og The Jenny Jones Show. I 2008 hadde Gillig-Stone en mindre rolle i komedien Harold & Kumar Escape from Guantanamo Bay. Gillig-Stone hadde etter sigende de tredje største brystene innenfor pornobransjen. Hun skal ha brukt BH-størrelsen 65NN.
Gillig-Stone var gift med James C. Stone, den tidligere presidenten for Alpha Health Services i Post Falls, Idaho. Stone ble i 2007 dømt til tre år i fengsel og dømt til å betale 170 000 dollar i oppreisning for å ha stjålet pengene fra pensjonsordningen til deres ansatte. I mai 2011 havnet Gillig-Stone i en bilulykke i San Antonio. Hun hadde ikke på seg bilbeltet, og dermed ble hun kastet ut av bilen sin som følge av den store kollisjonen. Gillig-Stone skal ha latt være å bruke setebeltet under kjøreturen på grunn av hennes store bryster.
Røldal kraftverk
Røldal kraftverk er et vannkraftverk ved Røldal i i Odda kommune i Vestland fylke.
Kraftverket ble satt i drift i 1966 og utnytter et fall på  382 meter. Reguleringsmagasin er Valldalsvatnet som reguleres mellom 745 og 675 moh. Det hentes også inn vann fra en rekke bekkeinntak i fjellet ovenfor Røldalsvatnet. Også vann fra Vasstølsvatnet som er oppdemmet og reguleres mellom 753 til 732 moh og Finnabuvatnet, regulert mellom 909 og 893, overføres til kraftverket.
Det er installert to francisturbiner på totalt 172 MW. Midlere årsproduksjon er på 919 GWh.
Andre kraftverk i utbyggingen er Middyr, Svandalsflona, Novle. Suldal I, Suldal II og Kvanndal kraftverk.
Kraftverkene i Røldal/Suldal utbyggingen har et nedbørsfelt på 793 km² og en magasinkapasitet på 833 millioner m³.
Kraftverket ligger inne i fjellet. Kontor/verksted bygningen er tegnet av arkitekt Geir Grung
Største eier er Hydro Energi med Statkraft som minoritetseier. Kraftverket har konsesjon frem til 2022.
Romerinnen
Romerinnen, (originaltittel: La romana) er et italiensk drama fra 1954 regissert av Luigi Zampa, med Gina Lollobrigida i hovedrollen.
Ruth
Ruth og Rut er kvinnenavn med hebraisk opprinnelse. Betydningen av navnet er usikker, men betyr trolig god venn eller nabo.
Romerinnen
Handling
Handlingen finner sted i 1935 i Roma under Benito Mussolinis fascist-styre. Den attraktive, men fattige, Adriana finner seg arbeid som modell for en maler. Hun blir også elskerinnen til en sjåfør, og han lover å gifte seg med henne. Men det blir etter hvert avslørt at denne sjåføren allerede er gift med en annen kvinne, og han har ingen planer om å skille seg fra sin kone for å bli sammen med Adriana.
Ruth
Utbredelse
Ruth var et populært navn i England rundt 1700-tallet.
Ruth var et populært navn i USA fra 1800-tallet og fram til 1940-årene.
Kjente personer med navnet
Personene i listen er ordnet kronologisk etter fødselsår.
UK Border Agency
UK Border Agency (UKBA) er en britisk statlig myndighet som ble opprettet 1. april 2008 gjennom en sammenslåing av Border and Immigration Agency (BIA), UKvisas og deler av HM Revenue and Customs. Myndigheten er underlagt det britiske innenriksdepartementet, Home Office, og blir ledet av den tidligere direktøren i BIA, Lin Homer, samt tre underdirektører med ansvar for henholdsvis:
UKBA har 25 000 ansatte, inkludert 9 000 uniformerte tjenestemenn. Myndigheten er organisert i seks regioner og et hovedkontor i London.
I mars 2013 kunngjorde innenriksminister Theresa May at UKBA vil bli lagt ned i sin nåværende form, og oppgavene fordelt på to nye avdelinger i innenriksdepartementet.
Wolfgang Pichler
Wolfgang Pichler (født 23. januar 1955 i Ruhpolding) er en tysk trener i skiskyting og langrenn.
Han var tidligere trener for Magdalena Forsberg, som blant annet vant flere VM-titler og vant verdenscupen sammenlagt seks ganger.
Han ble senere hovedtrener for Sveriges landslag, og opplevde sin største suksess under OL 2006 i Torino. Her tok Anna Carin Olofsson først sølv på jaktstarten, før hun på skiskytternes siste konkurransedag ble olympisk mester i fellesstart. Dermed tok hun Sveriges første gull i skiskyting siden Klas Lestander vant tidenes første olympiske øvelse i skiskyting, under OL 1960 i Squaw Valley.
Under VM 2007 i Antholz vant det svenske laget gullmedalje i mixed stafett (2 x 6 km + 2 x 7,5 km).
Siden 2004 har Pichler også trent den tyske langrennsløperen Evi Sachenbacher-Stehle.
Himmel og helvete
Himmel og helvete er en norsk propagandafilm fra 1969 regissert av Øyvind Vennerød med manus fra Vennerød og Victor Borg. Filmen ble dårlig mottatt av kritikerne, men ble til tross for det blant de mest inntektsbringende kinofilmene i Norge i 1969. Lillebjørn Nilsen og Sigrid Huun spiller hovedrollene Arne og Eva.
Handling
Filmens handling foregår i Oslo. Den begynner med at en husmor kommer hjem og finner sin datter Ingrid halvdød av narkotika. Datteren dør et par timer senere på sykehuset. Mens politiet gjennomsøker Ingrids rom, dukker pusheren Johan opp. Politiet finner ham mistenkelig, men har ikke hjemmel til å pågripe ham. Det viser seg senere at Johan jobber for den jugoslaviske doplangeren Zatek, som smugler inn hasj fra Sverige ved bruk av bildekk. Studenten Oddvar blir introdusert i handlingen; han jobber også for Zatek.
Senere i filmen møter vi vestkantungdommene Eva og Arne, som på et skoleforedrag i gymnassamfunnet får høre den liberale psykologen Orheim hevde at hasj er et ufarlig rusmiddel. På en fest velger de to ungdommene sammen med noen andre elever å røyke hasj som vennen Arne har stjålet fra broren Oddvar. Etter å ha røykt stoffet et par ganger, ønsker Eva og Arne å få tak i mer. De røyker først opp resten av det som ble igjen etter festen. Senere stjeler Arne hasj fra Oddvar, og samtidig mister Eva interessen for skolearbeidet sitt. I desperasjon spør begge elevene Oddvar om hvor de kan få tak i mer hasj – til hvilket Oddvar nevner Zatek som opererer på Klubb 13 (en referanse til Club 7). Eva går til sengs med Zatek for å skaffe seg hasj. Zatek blir senere mistenksom, og tar livet av Oddvar med kniv. Mens Evas foreldre forsøker å finne ut hva som er galt med datteren, og får høre om Orheims foredrag på Klubb 13, etablerer Arne og Eva forbindelse med noen hippier i Slottsparken. De overnatter begge med sine nye bekjentskaper i en kondemnert leilighet i Oslo sentrum.
Zatek blir utvist til Sverige etter at myndighetene fatter mistanke om at han står bak drapet på Oddvar. Eva blir på sin side skrevet inn på en avrusningsklinikk. Etter en stund rømmer Eva sammen med Arne til København for å prøve nye narkotiske stoffer. Når Evas mor får vite at datteren har stukket av, får hun sjokk. Evas far tar livet av Orheim med en brevpresse. I Danmark havner Eva og Lars i pengeknipe, og Eva begynner å prostituere seg for å tjene penger til mer stoff. I en vill LSD-rus hopper Arne fra taket over hotellvinduet sitt, og dør. Filmen slutter i det Eva i LSD-rus ser seg selv i speilet som et flådd lik.
Bakgrunn
Filmen ble laget for å skremme norsk ungdom bort fra narkotika. Bak filmen stod den rutinerte regissøren Øyvind Vennerød, som var kjent som den store lystspillregissøren og den mest hardtarbeidende norske regissøren i 1960-årene. Han hadde før Himmel og helvete blitt kjent for sine brede folkekomedier som Støv på hjernen (1959), Millionær for en aften (1960) og de to Sønner av Norge-filmene (1961, 1962). Ideen for filmen ble realisert i samarbeid med overlegen Victor Borg fra Blå Kors-klinikken i Oslo som selv mente at film var det beste mediet en kunne bruke for å informere folk om narkotiske stoffer. Begge mente også at filmen måtte være sterk og provoserende for å ha noen virkning på sitt publikum.
Mottagelse og ettermæle
Filmen ble vist på ungdomsskoler over hele landet, og kan regnes som datidens propaganda. Himmel og helvete regnes i dag som den største norske kultkalkunen gjennom tidene. Den ble særdeles godt besøkt av ungdommer, og det oppstod en rekke debatter om ungdom og narkotika i dens kjølvann. Panikken som filmen avspeilet spiller også en liten rolle i Lars Saabye Christensens roman Beatles fra 1984.
Filmen ble gitt ut på VHS i 1994 i serien Norske filmklassikere fra Egmont Film.
Achille Varzi
Achille Varzi (født 8. august 1904 i Italia, død 1. juli 1948 i Sveits) var en italiensk racerfører. Som ung mann var han en vellykket motorsykkel-racer før han begynte med billøp i 1928. Varzi vant 6 Grand Prix-løp i 1934 mens han kjørte for bilmerket Alfa Romeo.
Med etter å ha kjørt for Alfa Romeo en stund under ledelse av Enzo Ferrari bestemte Varzi seg for å slutte seg til laget til Auto Union-laget og han kjørte for dem mellom 1935 og 1937. Varzi elsket det gode liv som pengene og berømmelsen som racerfører førte med seg. Varzi begynte å få alvorlige personlige problemer, inkludert en avhengighet til morfin.
Han var dessuten sjalu fordi han ble overskygget av lagkameraten Bernd Rosemeyer. Men han klarte å vinne sin tredje Tripoli Grand Prix i sitt tredje forskjellige kjøretøy. I 1938 tok han en pause som racerfører og da den andre verdenskrig begynte stoppet nesten hele racingmiljøet i Europa opp.
Under krigen klarte Varzi å overvinne sin narkotika-avhengighet og han slo seg til ro med sin nye kone som het Norma Colombo. Etter krigen gjorde Varzi et comeback i en alder av 42 år. I 1947 vant han tre mindre Grand Prix-løp, og reiste deretter til Argentina for å kjøre løp i Buenos Aires Grand Prix. Men under ett av billøpene han var med på begynte det å regne kraftig. Bilen hans skled på den våte veibanen. Bilen blir kastet rundt og Varzi blir drept. Varzis død resulterte i at bruken av hjelmer ble påbudt under løp. Bruk av hjelm hadde vært valgfritt tidligere. I løpet av hans karriere gjennomførte han hele 139 løp som han vant 33 av.
767 Bondia
767 Bondia er en hovedbelteasteroide og et medlem av asteroidefamilien Themis. Den ble oppdaga den 23. september 1913 av Joel Hastings Metcalf fra Winchester i Massachusetts. Den er oppkalt etter William Cranch Bond og hans sønn George Phillips Bond, som begge var amerikanske astronomer.
De tusen sjøers land
«De tusen sjøers land» er tittelen på en vise fra 1940. Tekst og melodi er av Kolbjørn Svendsen. Melodien er en tango.
Tekst
Teksten til sangen lyder slik: "1. Når dagen gryr, jeg ber for deg o Laila""Da går min tanke til de tusen sjøers land""Et eventyr ble livet ei for Laila""Som dine fjelle’ står din saga sterk og sann""2. De store vidder er din egen drømmeverden""Der går din ferden under midtnattsolens bragd""Når dagen gryr, jeg ber for deg o Laila""Da går min tanke til de tusen sjøers land""3. De store vidder er din egen drømmeverden""Der går din ferden under midtnattsolens bragd""Når dagen gryr, jeg ber for deg o Laila""Da går min tanke til de tusen sjøers land"
Svalerotslekta
Svalerotslekta (Vincetoxicum) er ei planteslekt i gravmyrtfamilien.
Plantene er flerårige urter med melkesaft, og mange har en kraftig jordstengel. Stengelen er opprett eller klatrende og er lite forgrenet. Bladene er motsatte, helrandede, eggformede til lansettformede med spiss og en kort stilk. Blomstene sitter i klaser i de øvre bladhjørnene. Kronen har fem lange fliker. Den befruktede blomsten utvikler seg til én eller to belgkapsler med mange hårete frø.
Ifølge The Plant List er det 71 arter i slekta Vincetoxicum. Slekta er utbredt i store deler av Eurasia. De har oppstått i tropisk Asia og seinere vandret nordover til Øst-Asia og vestover til Europa. Tre arter er invasive i Nord-Amerika. I Norge vokste tidligere svalerot (V. hirundinaria) vilt, men den er utdødd. En annen art, russesvalerot (V. rossicum), finnes naturalisert mange steder rundt indre deler av Oslofjorden.
Artene i Vincetoxicum ble fram til 1990-årene regnet til den nesten kosmopolitiske slekta Cynanchum, men den er nå splittet opp.
Charles Holden
Charles Holden (født 12. mai 1875 i Bolton i Lancashire i England, død 1. mai 1960 i London) var en engelsk arkitekt.
Han tegnet mange tunnelbanestasjoner for London Public Transport Board (idag Transport for London) under Frank Pick. I en tid da de historiske stilene fremdeles holdt Storbritannia i et jerngrep, tegnet Holden stasjonshus i en renskrapet klassisk stil dominert av tegl. Samtidig innebar Holdens arbeid at stasjonene fikk en mer enhetlig utformning med mye kunstnerisk utsmykning.
Holden tegnet også Zimbabwe House.
Violent Revolution
Violent Revolution er det tiende studioalbumet til det tyske thrash metal-bandet Kreator.
Albumet ble utgitt 25. september 2001, og var med dette tilbake til sitt opprinnelige thrash metal-lydbilde, med noe innslag av Gothenburg metal.
Liste over kulturminner i Sande (Møre og Romsdal)
Liste over kulturminner i Sande er en oversikt over fredede og/eller bevaringsverdige bygninger og elementer i Sande. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Det vestlige skisma
Det vestlige skisma eller det pavelige skisma (også kjent som det store skisma i den vestlige kristenhet) var en deling innen den katolske kirken i 1378. Skillet var mer av politisk enn teologisk karakter. Skismaet ble oppløst etter 40 år av konsilet i Konstanz. Det er noen ganger kalt det store skisma, selv om det uttrykket vanligvis brukes om skismaet av 1054, mellom den østlige og vestlige kristenhet.
Forhistorie
Etter Gregor XIs død i mars 1378 gjorde romerne opprør for å sikre seg at en romersk pave ble valgt. Romerne ville sikre seg at det ikke ble valgt en fransk pave som så var troende til å løsne teltpluggene igjen og begi seg tilbake til Avignon. Kardinalskollegiet på 16 mann var dominert av franskmenn. Pavevalget forløp kaotisk. Allerede dagen i forveien hadde bevæpnede trengt inn og krevd at en romer skulle velges.
Pavevalget 8. april 1378
Han kalte seg Urban VI. Urban hadde vært en respektert administrator i det pavelige sekretariatet i Avignon, men så snart han ble pave, ble han mistenksom, hovmodig, og fikk et voldelig temperament. Kardinalene som hadde valgt ham, kom snart til å angre sitt valg. Urban VI var svært egenrådig og rigorøs, også overfor sitt eget senat, kardinalene og sin kurie i det store og hele. Særlig de elleve franske kardinalene og spanjolen Peter av Luna (senere motpave) distanserte seg fra ham. De mente at pavevalget var skjedd i en tvangssituasjon, og at den valgte dessuten hadde vist seg å være udugelig (incapax) og sinnssyk. I august 1378 erklærte de ham derfor som avsatt.
Urban VI utnevnte derpå 29 nye kardinaler, hvortved kardinalskollegiet ble vesentlig større. Det fikk imidlertid også de tre italienske kardinaler som var gjenblitt i kurien (Tebaldeschi var imens avgått ved døden).
Pavevalget 20. september 1378
Den 20. september samme året reiste majoriteten av kardinalene fra Roma til Fondi og valgte Robert av Genève til pave der. Denne paven kalte seg Klemens VII og slo seg ned i Avignon.
Det andre valget førte kirken inn i et opprør; det hadde blitt valgt motpaver og rivaler til pavedømmet før, men de fleste av dem hadde blitt valgt av en rivaliserende gruppe. Denne gangen var det annerledes, nå hadde de legitime lederne av kirken selv utpekt to rivaliserende paver.
Obødiensene
Europeiske sekulære ledere måtte velge hvilken pave de skulle støtte. Frankrike, Aragón, Castilla og Leon, Kypros, Burgund, Savoie, Napoli, og Skottland valgte å støtte Avignon. Danmark, England, Flandern, Det tysk-romerske riket, Ungarn, Nord-Italia, Irland, Norge, Polen, og Sverige fulgte Roma. Til og med folk som senere ble gjort til helgener ble trukket inn i krangelen; St Katarina av Siena støttet Urbans pavedømme, mens St Vincent Ferrer var i Klemens' leir.
To- og tre-pavetiden
Skismaet vedvarte gjennom hele regjeringsperioden til de to valgte pavene, til tross for de nasjonale stridighetene skillet forårsaket. Etter Urbans død ble han erstattet av pave Bonifatius IX i 1389. I Avignon ble Klemens erstattet av Benedikt XIII i 1394. Da Bonifatius døde i 1404, foreslo de åtte kardinalene i Roma å avstå fra å velge en ny pave hvis Benedikt sa opp sin stilling. Benedikts medarbeidere svarte nei på hans vegne, dermed ble det valgt ny pave i Roma, Innocent VII.
Et kirkekonsil ble holdt i Pisa i 1409 for å prøve å løse stridighetene. Resultatet ble at en tredje pave ble valgt, motpave Alexander V, raskt etterfulgt av motpave Johannes XXIII.
Konsilet i Konstanz avsatte i 1417 Johannes XXIII og Avignon-paven Benedikt XIII, samtidig som det mottok den romerske paven Gregor XIIs avskjed (gikk av i 1415). Konsilet valgte deretter pave Martin V, som dermed endte skismaet.
Linjen av romerske paver ble anerkjent som den legitime linjen. Etter konsilet i Konstanz ble det bestemt at ingen konsil skulle få makt til å avsette paver. Makten til å omgjøre et pavevalg skulle bare være hos paven selv.
Pavene som stod utenfor den romerske linjen har opp gjennom historien blitt kjent som motpaver.
Hawaiipiken
«Hawaiipiken» er en slagermelodi fra 1930-tallet, sunget av Jens Book-Jenssen. Plate-etiketten røper ingen tekstforfatter, men sangen omhandler kjærlighet til en pike på Hawaii, sunget av en sjømann. På 1930-1950-tallet var det veldig populært med såkalt «Hawaii-musikk». Denne sangen er også spilt inn på platen Frem fra Glemselen kap.15 med Helge Borglund.
Daytona Beach
Daytona Beach er en by i Volusia County i Florida i USA. I 2004 ble innbyggertallet oppgitt til 64 422 personer.
Daytona er mest kjent som ferieby, og dessuten blant motorsportsentusiaster kjent for Daytona International Speedway hvor det årlige Daytona 500-løpet finner sted. Det har blitt kjørt siden 1959. Den første NASCAR-konkurranse fant sted den 15. februar 1948 på stranden.
Tibia (videospill)
Starten på Tibia
Tibia startet som et ikke-kommersielt programmeringsekspriment av tre tyske dataingeniør-studenter, disse er kjent som tibias «guder». Deres spillnavn (og ekte navn) er Steve (Stephan Vogler), Durin (Ulrich Schlott) og Stephan (Stephan Börzsönyi). Spillet startet som kjørende på et universitets komputersystem i 1997, med mye av grafikken lånt fra det klassiske «single-player-spillet Ultima VI. Tibia trengte i starten frivillige til å være administratorer, samt å lage brukegrensesnitt. Siden har spillet utviklet seg til å bli et profesjonelt kommersielt foretaksomhet.
Endringene i spillet har over de ni årene spillet nå har kjørt utviklet seg gradvis heller enn radikalt. Selv om «Tibia»s veldig enkle pseudo-3D grafikk (som er ganske uvanlig med tanke på dagens standarder) og mangelen på lydeffekter har ikke hatt noen negativ effekt på spillets stødige vekst i antall spillende.
Tibias suksess kan være grunnet at store deler av spillet, som kan lastes ned fra spillets offisielle hjemmeside, fortsatt er gratis. Dette er en kontrast til de større, mer kjente online-rollespillene, som må kjøpes i butikken, og som kun inneholder en kort periode der du får spille gratis.
For et månedlig sum penger, kan spillere oppgradere til «premium account», som låser opp områder og muligheter som spillet har (f. eks. lettere reiser ved hjelp av båt, og flere klesdrakter). Disse spillerne har også førsterett når det gjelder pålogging til tjenere som det er for mange spillere på. Tjenerne til «Tibia» er lokalisert i USA og Tyskland.
Selv om tjenerne er lokalisert i «USA» og «Tyskland», spilles spillet av personer fra hele verden, særlig mange spillere kommer fra Brasil. Tibia har blitt omtalt i mange brasilianske aviser, samt på tv, og har blitt et av favorittspillene å spille på LAN.
Hvordan spillet fungerer
Spillere bruker mesteparten av sin tid online på å trene deres spillers «skills» (eller nivå) innen de forskjellige feltene man kan utvikle seg på. I tillegg til å trene «skills» er det populært å «hunte» (eller jakte) på store mengder dyr, med forskjellige våpner og magiske ferdigheter. I tillegg til trening og jakting går store deler av spillet ut på å snakke og handle med andre spillere. Den beste sjansen man har for å få gode våpner og beskyttelse i form av armor og skjold er å kjøpe og selge objekter. Det er også viktig i spillet å skaffe seg venner for å kunne gå sammen å jakte på de virkelige «skumle» vesnene på spillet. For å kunne jakte på farlige monstre er det lurt å være medlem av en «guild». En «guild» fungerer som en slags klubb der man gjerne deler et felles, stort hus, og går på jakt med hverandre. En «guild» kan også gi deg beskyttelse. Enkelte tjenere er kjent for sine «guildkriger» der forskjellige «guilder» går til angrep mot hverandre for å vise hvem som hersker over tjeneren.
De fleste av tjenerne fungerer slik at spillerne kan angripe hverandre, men for å begrense spesielt fiendtlige handlinger finnes det et slags «ryktesystem» som holder alt under kontroll. Det finnes også varianter av tjenere der det ikke går an å angripe hverandre, og det finnes også dervere der det er restriksjoner på det.
Før store oppdateringer blir tatt i bruk er det vanlig med en «test-tjener». Disse er først og fremst åpne for spillere med posisjoner som tutor, seniortutor, og gamemaster. Test-tjeneren åpnes gjerne for vanlige spillere etter dette. Mange ser på test-tjener som en eldig artig del av spillet, hvor alle spillere, fra alle tjenere samles på en tjener hvor man kan slåss og få tak i legendariske våpner lett. Allikevel er ikke «test-tjeneren» på for å underholde folk, men derimot for å finne feil i spillet, såkalte «bugs». Det du gjør på en «test-tjener» får ikke innvirkning på spilleren på din vanlige tjener.
Etter å ha lært hvordan spillet fungerer på en introduksjons-øy, Rookgaard, som er reservert for nye spillere, kan spillerne velge hvilken av de fire forskjellige "raser" de vil være. Valget står mellom «Knight»; en kriger som er god i nærkamp, «Paladinen»; hovedsakelig en kriger som er best litt på avstand fra fienden (skyter gjerne med pil og bue), «Druiden»; en magiker som har spesialisert seg på «healing», og «Sorcereren», en mer aggressiv magiker med triks som for det meste omfatter angrep.
Hovedforskjellen på spillerne er i hvilken grad spillernes nivåer stiger. For eksempel, en «knight» vil forbedre sitt angrepsnivå fortere enn de andre «rasene». Mens for en «druid» eller en «sorcerer» vil magi-nivået stige fortere enn de andre nivåene. Monstrene spillerne møter i spillet varierer fra ikke aggressive «hunder» og «rådyr», til lette-å-drepe «rotter», farlige «orcer» og veldig farlige «drager» og «demoner».
Knight
«Knight» er den rasen som er best når det gjelder slåssing i nærkamp.(tank) De avanserer fortere enn de andre rasene når det gjelder angreps-nivåene.(sword,axe,club,shield) Som avstandskrigere er «knighten» ganske gjennomsnitts, mens som magiker duger de ikke noe særlig.(7.6) «Knighter» trener ofte, og er den «rasen» som er mest populær.(ikke etter at "hotkeys" kom) Inntil nylig ble «knighter» sett på som den svakeste «rasen»
Paladin
«Paladin» er den rasen som er best på ikke-magisk avstandskriging. Avstandskriging nivået deres stiger fortere enn for de andre tre rasene, men er ikke en særlig god nærkampskriger grunnet lite trening innen dette feltet. «Paladiner» kan bruke en god del magi, og produsere noen hjelpfulle runer. De må hele tiden kjøpe ny ammunisjon (piler og bolter), men kan trene med spyd.
Sorcerer
«Sorcerer» er den rasen som er best når det gjelder kriging med magi. De kan lage mange forskjellige runer, og kan bruke magi til å angripe fiender. De har også litt kjennskap til defensiv magi, som healing. Deres nivåer når det gjelder nærkamp- og avstandskriging er sjeldent høye. I begynnelsen er en «sorcerer» vanskelig og dyr å bruke, men jo mer du avanserer i level og magiclevel, jo sterkere blir du. Å være av en magisk rase koster mye, og mye av tiden din på spillet går med til å spise mat og lage runer. Mye av livet som tibianer vil gå med til å jakte på lette monstre som «rotworms» i nærkampsbekjemping uten magi for å skaffe penger.
Druid
«Druider» kan lære mye defensivt, men også noen aggressiv magi. De kan også produsere (og selge) healing-runer. Det er ganske enkelt for en «druid» å bli rik grunnet etterspørselen etter healing-runer. (Men i den siste oppgraderingen har etterspørselen etter healing-runer blitt mindre, siden det ble innført healing-eliksirer.)
Magi
Det finnes to forskjellige typer magi:
«Knighter» har færrest magiske triks å kjøpe, «paladiner» har noe fler, mens «sorcerer» og «druid» har store mengder av dem å kjøpe. Noen av dem kan kun kjøpes på øyer for «premium account»-spillere. For noen av triksene behøves det også å ha en spiller som er «oppgradert» fra vanlige spillere. Disse oppgraderingene går fra de vanlige rasene til «master sorcerer», «elder druid», «elite knight» og «royal paladin». Oppgradering kan kjøpes for 20,000 gold (gp) av «Kong Tibianus» av «Thais», eller «Dronning Eloise» av «Carlin», hvis du har en betalt bruker og en spiller som er level 20 eller høyere.
Support og regler
Premium Account-spillere som oppfyller visse formelle krav i ekspertise og som ikke har brutt noen av «Tibias» lover i nær fortid kan bli «tutor». En «tutor» support til andre spillere i en egen chattekanal i spillet. «Tutorer» rapporterer også om navn som bryter tibia reglene direkte til «Tibias» kundesupport. «Tutorer» kan oppgraders til «seniortutorer» etter tre måneders tjeneste for «Tibia».
En «Senior-Tutor» har muligheten til å direkte rapportere et lovbrudd til en «GameMaster», og vil da få raskere respons. En vanlig spiller må derimot vente i opp til 6 timer for å få svar, hvis det kommer svar i det hele tatt.